Diari Oficial de la Generalitat Valenciana


Sumari del DOGV 8535, del 25-04-2019 (2019/4191)

RESOLUCIÓ de 18 d'abril de 2019, del conseller d'Educació, Investigació, Cultura i Esport, sobre el nomenament d'un vocal del Consell Assessor d'Arxius.
--------------------------------------------------------------------------------------------------------------------------------------------------------

### Dades del document

Número de DOGV
:   8535

Data del DOGV
:   25-04-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/4191


Data del document
:   18-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Consell Assessor d'Arxius de la Comunitat Valenciana

RESOLUCIÓ de 18 d'abril de 2019, del conseller d'Educació, Investigació, Cultura i Esport, sobre el nomenament d'un vocal del Consell Assessor d'Arxius. [2019/4191]  
Per l'Ordre de 14 de juny de 1984, de la Conselleria de Cultura, Educació i Ciència, es va crear el Consell Assessor d'Arxius com a òrgan de caràcter consultiu per a prestar assistència i concurs en tots aquells assumptes i activitats en matèria d'arxius que el titular del departament corresponent considere convenient sotmetre al seu parer.  
  
La seua composició la regula l'article tercer de l'Ordre 3/2011, de 15 de març, per la qual s'aprova el Reglament de composició, organització i funcionament del Consell Assessor d'Arxius de la Comunitat Valenciana, i l'article deu de la Llei 3/2005, de 15 de juny, de la Generalitat, d'arxius, segons els quals el Consell Assessor d'Arxius serà presidit per la persona titular de la conselleria competent en matèria de cultura i estarà integrat per un vicepresident, un secretari i huit vocals, dos dels quals, com a mínim, seran arxivers. Els vocals seran lliurement designats per qui exercisca la titularitat de la conselleria competent en matèria d'arxius, a proposta de la direcció general competent en matèria d'arxius.  
L'article seté, apartat tercer, de la mencionada Ordre 3/2011, de 15 de març, estableix que la duració en el càrrec dels vocals serà de tres anys, comptats des de la data de la publicació en el Diari Oficial de la Generalitat Valenciana dels seus nomenaments en el Consell Assessor d'Arxius de la Comunitat Valenciana, excepte per a aquells vocals que ho siguen en funció del càrrec que exerceixen, que hi cessaran com a vocals quan cessen en el dit càrrec. L'apartat quart d'aquest mateix article estableix que els vocals que cessaren en el seu càrrec per haver finalitzat el termini assenyalat en l'apartat tercer de l'article seté, podran ser proposats i nomenats novament fins a un màxim de dos períodes consecutius d'igual duració a l'inicial.  
Per Resolució d'11 de desembre de 2015, de la Conselleria d'Educació, Investigació, Cultura i Esport (DOGV 7684, 23.12.2015) va ser nomenat vocal del Consell Assessor d'Arxius José Cuevas Aparici, llavors subdirector general de Producció i Consolidació de les TIC Corporatives. Recentment, aquest vocal ha perdut la condició per la qual va ser proposat, per la qual cosa procedeix el seu cessament i el nomenament d'Alfonso Jiménez Cantos, subdirector general de Producció i Consolidació de les TIC Corporatives, com a vocal en substitució del citat José Cuevas Aparici.  
Per tot això, resolc:  
  
Primer  
El cessament de José Cuevas Aparici com a vocal del Consell Assessor d'Arxius, i el nomenament en substitució seua d'Alfonso Jiménez Cantos, subdirector general de Producció i Consolidació de les TIC Corporatives.  
  
Segon  
Ordenar la publicació de la present resolució en el Diari Oficial de la Generalitat Valenciana.  
  
Tercer  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 18 d'abril de 2019. El conseller d'Educació, Investigació, Cultura i Esport: Vicent Marzà Ibáñez.